गर्मी में स्लीपिंग डिसऑर्डर होता है, ठंड में एवरेज से 5 मिनट ज्यादा सोते हैं लोग
What Are Common Sleep Disorders During The Summer? - मौसम के बदलने से हमारी नींद प्रभावित होती है। एक रिसर्च में सामने आया है कि गर्मी के मौसम में लोगों को आसानी से नींद नहीं आती। लोगों को सोने में दिक्कत होती है।
मौसम के बदलने से हमारी नींद प्रभावित होती है। एक रिसर्च में सामने आया है कि गर्मी के मौसम में लोगों को आसानी से नींद नहीं आती। लोगों को सोने में दिक्कत होती है। वहीं, ठंड में लोगों को आसानी से नींद आ जाती है। अमेरिकन एकेडमी ऑफ न्यूरोलॉजी ने साल के चार मौसमों में इंसानों की नींद के पैटर्न का अध्ययन किया है।
जर्नल 'न्यूरोलॉजी' में कहा गया है कि ठंड का मौसम जैसे ही खत्म होता है, दिन बड़े और रातें छोटी होने लगती हैं। इसे डे-लाइट सेविंग टाइम कहा जाता है। इसी तरह जब गर्मी का मौसम खत्म होता तो रातें बड़ी और दिन छोटे होने लगते हैं। इसे स्टैंडर्ड टाइम कहा जाता है। वक्त जब डे-लाइट सेविंग टाइम से स्टैंडर्ड टाइम में बदलता है, लोगों के बीच स्लीपिंग डिसऑर्डर बढ़ जाते हैं। लेकिन जब वक्त स्टैंडर्ड टाइम से डे-लाइट सेविंग टाइम में बदलता है, तो लोगों को सोने में दिक्कत नहीं होती है।
अमेरिकन एकेडमी ऑफ न्यूरोलॉजी के मेंबर रॉन बी पोस्टुमा का कहना है कि अच्छी सेहत के लिए नींद बेहद जरूरी होती है। ये काफी हद तक सर्कैडियन रिदम- इंटरनल क्लॉक जो बॉडी प्रोसेस को को नियंत्रित करती है से प्रभावित होती है। उन्होंने कहा- रिसर्च में ये भी सामने आया है कि मौसम की वजह से नींद में आने वाले बदलाव ज्यादा वक्त तक नहीं रहते हैं। ये बदलाव 2 हफ्तों तक ही दिखते हैं।
30 हजार लोगों पर हुई रिसर्च 
ये रिसर्च 45-85 साल के 30,097 लोगों पर की गई। इसमें लोगों से नींद से जुड़े सवाल किए गए। जैसे- वो कितनी देर सोते हैं, उन्हें नींद आने में कितना समय लगता है और वो कितनी देर गहरी नींद में सो पाते हैं। लोगों से पूछा गया एक सवाल ये भी था- पिछले एक महीने में कितनी बार ऐसा हुआ कि सोने में 30 मिनट से ज्यादा का वक्त लगा हो? दूसरा सवाल था- पिछले एक महीने में कितनी बार ऐसा हुआ जब रात में नींद टूटी हो या सुबह जल्द नींद खुल गई हो और दोबारा सोने में दिक्कत हुई हो?
रिसर्च में कहा गया कि जिन लोगों ने इन सवालों के जवाब में कहा कि उनके साथ एक हफ्ते में तीन या तीन से ज्यादा बार ऐसा होता है कि उन्हें सोने में 30 मिनट से ज्यादा लगता है या नींद टूट जाती है या वो सुबह जल्दी उठ जाते हैं, उन्हें स्लीप प्रोब्लेम्स हैं।
28% लोगों को है स्लीप डिस-सेटिस्फेक्शन
डे-लाइट सेविंग टाइम से स्टैंडर्ड टाइम में बदलाव को समझने के लिए रिसर्चर्स ने मौसम में बदलाव आने से एक हफ्ते पहले और बदलाव आने के एक हफ्ते बाद मिले जवाबों की तुलना की। इसमें सामने आया कि मौसम में बदलाव आने के एक हफ्ते बाद 34% लोगों में स्लीप डिस-सेटिस्फेक्शन का खतरा देखा गया। वहीं 28% लोगों में स्लीप डिस-सेटिस्फेक्शन देखा गया। 64% लोगों को सोने में दिक्कतें आई, वो रात में बार-बार उठे। इधर, मौसम में बदलाव आने से एक हफ्ते पहले जवाब देने वाले 23% लोगों में डिस-सेटिस्फेक्शन देखा गया।
स्टैंडर्ड टाइम से डे-लाइट सेविंग टाइम में बदलाव को समझने के लिए रिसर्चर्स ने समान तरीका अपनाया। उन्होंने मौसम में बदलाव आने से एक हफ्ते पहले और बदलाव आने के एक हफ्ते बाद मिले जवाबों की तुलना की। इसमें पाया गया कि लोगों की स्लीप प्रॉब्लम में कोई फर्क नहीं था। लेकिन मौसम में बदलाव आने के एक हफ्ते बाद लोगों की नींद 9 मिनट कम हुई।
गर्मियों की तुलना में ठंड के मौसम में ज्यादा सोते हैं लोग
रिसर्च में सामने आया है कि जिन लोगों पर गर्मी के मौसम में शोध किया गया उनकी एवरेज नींद का समय 6.76 घंटे है। वहीं, जिन लोगों पर ठंड में शोध किया गया वो 5 मिनट ज्यादा यानी 6.84 घंटे सोते हैं।